— У гэтым ёсць вялікая заслуга нашых тэхнолагаў і майстроў, — адзначыў у размове дырэктар філіяла Уладзімір Моўка. — Яны распрацавалі ўласную рэцэптуру тварагу з напаўняльнікамі і зрабілі такую закваску, якая надала яму адметныя смакавыя вартасці. Лічу, што майстэрству петрыкаўскіх спецыялістаў дадзена заслужаная ацэнка. Якасць прадукцыі трэба будзе абавязкова пацвердзіць праз два гады. Таму пастараемся наладзіць стабільны яе выпуск. Гэта, як кажуць, справа гонару масларобаў — трымаць сваю марку на належнай вышыні ў далейшым.